ΓΡΑΠΤΗ ΕΡΩΤΗΣΗ E-0430/01

υποβολή: Raffaele Lombardo (PPE-DE) προς το Συμβούλιο

(20 Φεβρουαρίου 2001)

Θέμα: Ρύθμιση της εναερίου κυκλοφορίας πολιτικών και στρατιωτικών αεροπλάνων στην Ευρώπη

Πρόσφατα, στον ιταλικό εναέριο χώρο, σημειώθηκαν σοβαρότατα περιστατικά εισόδου στρατιωτικών αεροπλάνων στους αεροδιαδρόμους που χρησιμοποιούν τα αεροπλάνα της πολιτικής αεροπορίας. Έχονταςπόψη τον συγκεκριμένο κίνδυνο που πηγάζει από την παραβίαση των ισχυόντων κανόνων σε θέματα αποστάσεως και ασφαλείας και, γενικότερα, τα νομοθετικά κενά πουφίστανται σε επίπεδο διεθνούς δικαίου όσον αφορά την αεροπλοΐα και ειδικότερα την προστασία της ασφαλείας των χρηστών και την ταυτόχρονη ικανοποίηση των στρατιωτικών αναγκών,

ερωτάται το Συμβούλιο κατά πόσο:

- Προτίθεται να προχωρήσει αμέσως στην βελτιστοποίηση της διαχείρισης της ευρωπαϊκής εναερίου κυκλοφορίας, εμπνεόμενο από τις κοινοτικές αρχές του ελευθέρου ανταγωνισμού για να εξασφαλίσει τη δημιουργία ενός ενιαίου ευρωπαϊκού εναερίου χώρου και να ικανοποιήσει τις προτάσεις που διατύπωσε η Επιτροπή στην ανακοίνωση που απηύθυνε την 1η Δεκεμβρίου 1999 τόσο στο Συμβούλιο όσο και στο Ευρωπαϊκό Κοινοβούλιο, δημιουργώντας μια αυστηρή και απαράβατη ιεραρχία μεταξύ των απαιτήσεων ασφαλείας των πτήσεων πολιτικής αεροπορίας και των αναγκών στρατιωτικής εξάσκησης, παρέχοντας στις πρώτες την προτεραιότητα·

- Θεωρεί σκόπιμο να θεσπίσει μέτρα που θαλοποιούν τις προτάσεις οι οποίες εμπεριέχονται στο ψήφισμα του Συμβουλίου της 17ης Νοεμβρίου 1995 που αφορά τα προβλήματα τα οποία πηγάζουν από τη συμφόρηση της εναερίου κυκλοφορίας στην Ευρώπη και από τις καταστάσεις κρίσεων που δημιουργούνται·

- Θεωρεί αναγκαίο ναιοθετήσει κατάλληλα μέτρα που θα επιταχύνουν και θα καταστήσουν αποτελεσματικότερες τις διαδικασίες ενσωμάτωσης στο κοινοτικό δίκαιο καθώς και στο δίκαιο των κρατών μελών των κανόνων Eurocontrol, όπως ορίσθηκαν προσφάτως στον κανονισμό ΕΚ αριθ. 2082/2000(1) της Επιτροπής, και, ταυτοχρόνως, να προωθήσει πιο ρηξικέλευθες μεθόδους συνεργασίας κοινοτικού χαρακτήρα·

- Προτίθεται να καθορίσει, όχι μόνο μέσω της οδηγίας, αλλά και μέσω κανονισμών, τις ελάχιστες προϋποθέσεις λειτουργίας των συστημάτων επικοινωνίας, επιτήρησης και αυτόματης βοήθειας για τον έλεγχο της ευρωπαϊκής αεροπλοΐας·

(1) ΕΕ L 254 της 9.10.2000, σελ. 1.

Απάντηση

(20 Νοεμβρίου 2001)

Η ασφάλεια της πολιτικής αεροπορίας αποτελεί προτεραιότητα της πολιτικής αερομεταφορών της Κοινότητας και το Συμβούλιο αποδίδει ιδιαίτερη σημασία στο θέμα αυτό. Ως θεσμικό όργανο, δεν ενέχεται άμεσα στη στρατιωτική αεροπορία.

Όσον αφορά το σχέδιο ενιαίου ευρωπαϊκού εναέριου χώρου, το Συμβούλιο ενημερωνόταν τακτικά σχετικά με τις εργασίες της Ομάδαςψηλού επιπέδουπό την προεδρία της κας de Palacio, αντιπροέδρου της Επιτροπής, η έκθεση της οποίας δημοσιεύθηκε τον περασμένο Δεκέμβριο. Το Συμβούλιο σημειώνει ότι στις σχετικές εργασίες συμμετείχαν όλοι οι φορείς του αεροπορικού τομέα, και ιδιαίτερα οι πολιτικές και οι στρατιωτικές αρχές.

Το Ευρωπαϊκό Συμβούλιο, κατά τη σύνοδό του στη Στοκχόλμη τον περασμένο Μάρτιο, επιβεβαίωσε την πρόθεσή του να δημιουργήσει τον ενιαίο ευρωπαϊκό εναέριο χώρο, και ανέφερε, ότι αναμένει να επιτευχθεί εγκαίρως περαιτέρω πρόοδος για το θέμα αυτό, πριν από τη σύνοδο του Ιουνίου στο Γκέτεμποργκ. Στις 15 και 16 Ιουνίου 2001, το Ευρωπαϊκό Συμβούλιοπενθύμισε τη σημασία της πρωτοβουλίας Ενιαίος ευρωπαϊκός ουρανός και σημείωσε ότι επί του παρόντος διεξάγονται επαφές μεταξύ των ενδιαφερομένων κρατών μελών σχετικά με το ζήτημα της εδαφικής του εφαρμογής. Εξέφρασε την ελπίδα ότι αυτές οι επαφές θα καταλήξουν γρήγορα σε συμφωνία. Η Επιτροπή προτίθεται ναποβάλει λεπτομερείς προτάσεις με στόχο τηνλοποίηση του Ενιαίου Ουρανού έως το 2004.

Το Συμβούλιο είναι τώρα έτοιμο να δώσει την απαιτούμενη προτεραιότητα στην εξέταση των νομοθετικών προτάσεων που πρόκειται ναποβάλει η Επιτροπή και οι οποίες καλύπτουν μεγάλο μέρος των ανησυχιών που εξέφρασε ο Αξιότιμος κ. Βουλευτής.

Το Συμβούλιο γνωρίζει ότι η κατάσταση μπορεί να βελτιωθεί περαιτέρω, όταν η Κοινότητα προσχωρήσει στον Εurocontrol (Ευρωπαϊκός οργανισμός για την ασφάλεια της αεροναυτιλίας), και ελπίζει ότι θα πληρωθούν το συντομότερο δυνατόν οι προϋποθέσεις προς το σκοπό αυτό. Εξάλλου, είναι πεπεισμένο ότι ένα επιπλέον σημαντικό στοιχείο για την πολιτική των αεροπορικών μεταφορών θα αποτελέσει ο κανονισμός για τη συγκρότηση Ευρωπαϊκής αρχής ασφάλειας της αεροπορίας (EASA), ο οποίος επί του παρόντος βρίσκεται στο στάδιο της εξέτασης και αφορά ειδικότερα την τυποποίηση και την πιστοποίηση των προϊόντων της αεροναυπηγικής.